Arthur C. Clarke

Sir **Arthur Charles Clarke** (* 16. december 1917, Minehead, Spojené kráľovstvo – † 19. marec 2008 Kolombo, Srí Lanka) bol britský autor science fiction literatúry, vynálezca a propagátor kozmonautiky. Spolu s Róbertom Heinleinom a Isaacom Asimovom boli nazývaní „Veľkou trojkou science fiction“. Bol popredným predstaviteľom hard science fiction a technického optimizmu.

Na základe jeho nápadu vznikli geostacionárne družice. S myšlienkou satelitu zaveseného na pevnom mieste na oblohe prišiel dávno pred vypustením prvej družice – už v roku 1945. Jeho najznámejším dielom je vedeckofantastická kniha *[[Vesmírna odysea (kniha)|Vesmírna odysea]]*. Je voľne inšpirovaná Clarkovou poviedkou *The Sentinel*, ale stala sa samostatným dielom počas spolupráce na scenári s režisérom Stanley Kubrickom. Kubrick oslovil Clarka, aby mu pomohol vytvoriť „nevýslovne dobrý science-fiction film“ a kniha bola postupne písaná počas tvorby filmu. Toto vyústilo do jednej zo skutočne jedinečných spoluprác v histórii sci-fi.

Clarkovým menom bola pomenovaná planétka – „4923 Clarke“ a dinosaurus „Serendipaceratops arthurcclarkei“ objavený v austrálskom Inverlochu.

## Životopis
Clarke sa narodil v pobrežnom meste Minehead v grófstve Somerset v juhozápadnom Anglicku do farmárskej rodiny. V zhruba desiatich rokoch sa jeho záľubou stalo zbieranie skamenelín a potom pozorovanie hviezd. Kvôli svojmu záujmu o astronómiu si postavil vlastný malý teleskop. Ďalším jeho výtvorom bol fotofón – prístroj na prenos zvuku pomocou meniacej sa intenzity svetla. Niekedy v tej dobe sa mu do ruky dostal časopis *Amazing Stories*, publikujúci fantastické poviedky. Takéto americké časopisy sa do Anglicka dostávali ako lodný balast. Počas štúdia na Huishovom gymnáziu v Tauntone začal písať vlastné poviedky. V roku 1934 vstúpil do Britskej medziplanetárnej spoločnosti.

Po štúdiách na gymnáziu si nemohol dovoliť pokračovať v štúdiu a tak odišiel do Londýna, kde pracoval ako účtovný  revízor na ministerstve školstva. Zároveň sa rozhodol že sa stane profesionálnym spisovateľom. Stretol sa s Walterom Gillingsom, vydavateľom časopisu *Scientification*, ktorý mu vydal dva články v rokoch 1938 a 1939 (jeden zhrňoval súčasné poznatky o Slnečnej sústave, druhý sa týkal možností letu raketou na Mesiac).

Počas Druhej svetovej vojny slúžil v britskom kráľovskom letectve (RAF) ako inštruktor práce s radarom. V októbri 1945 publikoval v časopise *Wireless World* myšlienku, ako pomocou troch družíc zaistiť celosvetový príjem televízneho signálu. Bohužiaľ, na udelenie patentu je v Británii potrebné predložiť dva fungujúce exempláre vynálezu. Keď sa jeho myšlienka v roku 1962 uskutočnila, mohol Clarke iba publikovať v časopise článok *Ako som prišiel o miliardu dolárov vynaliezaním Telstaru vo voľnom čase*. Vďaka tomu je dnes známy ako vynálezca telekomunikačnej družice a na jeho počesť je geostacionárna obežná dráha niekedy nazývaná Clarkova. Okrem tohoto vynálezu publikoval Clarke počas vojny ešte iný článok: *Raketa a vojna budúcnosti* o spojení rakety a jadrovej hlavice, vďaka nemu získal štipendium na ďalšie štúdium.

V roku 1946 sa stáva predsedom Britskej medziplanetárnej spoločnosti a pracuje na vývoji automatických pristávacích systémov. V rokoch 1946 až 1948 získal bakalársky titul z fyziky a teoretickej aj aplikovanej matematiky na King's College (získal červený diplom). V tomto roku mu John W. Campbell zaplatil 180 dolárov za poviedku *Rescue Party* pre časopis *Astouding Stories*. V roku 1948 mu v časopise vychádza jeho prvé väčšie dielo *Proti pádu noci*, neskôr prepracované ako *Mesto a hviezdy*.

V roku 1956 sa presťahoval do Kolomba na Srí Lanke (vtedy ešte Cejlón). Miestne prostredie ho inšpirovalo k napísaniu románu *[[Rajské fontány]]*, v ktorom popisuje ideu vesmírneho výťahu. Na začiatku svojej kariéry sa zaujímal aj o paranormálne javy, čo zúžitkoval v románe *Koniec detstva*. Už dávno sa od všelijakých pseudovied dištancoval, vždy však obhajoval výskum na poli telekinézy a podobných javov. Je tiež známy zo svojich dvoch seriálov: *Tajomný svet Arthura C. Clarka* (1981) a *Svet tajomných síl Arthura C. Clarka * (1984).

Od roku 1988 bol pripútaný na invalidný vozík. V roku 1988 sa začalo oficiálne hovoriť o udelení rytierskeho titulu. To bolo pozdržané počas vyšetrovania jeho obvinenia z pedofílie vzneseného bulvárnym časopisom *The Sunday Mirror*. Clarke bol očistený od tohoto obvinenia v roku 2000. Jeho zdravotný stav v tejto dobe mu však neumožnil odcestovať do Londýna a prevziať túto poctu od kráľovnej osobne. Slávnostný ceremoniál sa teda uskutočnil za prítomnosti britského vysokého komisára priamo v Kolombe. Bol čestným predsedom *Inštitútu pre spoluprácu vo vesmíre*.

V roku 1962 bol za svoje knihy a články navrhnutý na cenu UNESCO: *Kalingovu cenu za popularizáciu vedy*. V roku 1986 založil *Cenu A. C. Clarka*, ktorá sa každoročne udeľuje najlepšiemu sci-fi románu vydanému na britskej pôde.

Arthur C. Clarke zomrel 19. marca 2008 zanedlho po svojich 90 narodeninách v Kolombe na Srí Lanke, kde žil od roku 1956. V posledných mesiacoch života trpel respiračnými problémami.

## Literárna tvorba
### Vesmírna odysea
* *Vesmírna odysea* (*2001: The Space Odyssey*, 1968)
* *2010: Odyssey Two* (1982)
* *2061: Odyssey Three* (1988)
* *[[3001: Posledná vesmírna odysea|3001: The Final Odyssey]]* (1997)

### Ráma
* *Rendezvous with Rama* (1973)
* *Rama II* (1989) – spoluautor Gentry Lee
* *The Garden of Rama* (1991) – spoluautor Gentry Lee
* *Rama Revealed* (1993) – spoluautor Gentry Lee

### Oko času/Odysea času
* *Time's Eye* (2004) – spoluautor Stephen Baxter
* *Sunstorm* (2005) – spoluautor Stephen Baxter
* *Firstborn* (2007) – spoluautor Stephen Baxter

### Iné romány
* *Prelude to Space* 1951
* *The Sands of Mars* (1951)
* *Islands in the Sky* (1952)
* *Childhood's End* (1953)
* *Earthlight* (1955)
* *The City and the Stars* (1956)
* *The Deep Range* (1957)
* *A Fall of Moondust* (1961)
* *Dolphin Island* (1963)
* *Glide Path* (1963)
* *Imperial Earth* (1975)
* *The Fountains of Paradise* (1979)
* *The Songs of Distant Earth* (1986)
* *Cradle* (1988) – spoluautor Gentry Lee
* *Beyond the Fall of Night* (1990) – spoluautor Gregory Benford
* *The Ghost from the Grand Banks* (1990)
* *The Hammer of God* (1993)
* *Richter 10* (1996) – spoluautor Mike McQuay
* *The Trigger* (1999) – spoluautor Michael P. Kube-McDowell
* *The Light of Other Days* (2000) – spoluautor Stephen Baxter

### Zbierky
* *Across the Sea of Stars* (1959):
: *Childhood's End*, *Earthlight* a 18 ďalších
* *Zpráva o třetí planetě* (po česky 1982)
* *The Sentinel* (1983):
* *Tales From Planet Earth* (1990)
* *Tales from the White Hart* (1957)
* *The Nine Billion Names of God* (1967)
* *Směr času* (po česky 2002)
* *Expedition to Earth* (1953)
* *Tales of Ten Worlds* (1962)
* *Reach for Tomorrow*, 1956
* *The Other Side of the Sky*, 1958
* *From the Ocean, From the Stars*, 1962
:*The City and the Stars*, *The Deep Range*, *The Other Side of the Sky*
* *An Arthur C. Clarke Omnibus*, 1965:
: *Childhood's End*, *Prelude to Space* a *Expedition to Earth*
* *Prelude to Mars*, 1965:
: *Prelude to Space*, *The Sands of Mars*
* *The Lion of Comarre & Against the Fall of Night*, 1968
* *An Arthur C. Clarke Second Omnibus*, 1968:
: *A Fall of Moondust*, *Earthlight*, *The Sands of Mars*
* *Of Time and Stars*, 1972
* *The Wind from the Sun*, 1972
* *The Best of Arthur C. Clarke*, 1973
* *Four Great SF Novels*, 1978:
: *The City and the Stars*, *The Deep Range*, *A Fall of Moondust*, *Rendezvous with Rama*
* *More Than One Universe*, 1991
* *The Collected Stories of Arthur C. Clarke*, 2000

### Poviedky a novely
* *The Star*
* *The Nine Billion Names of God*
* *A Meeting with Medusa*

### Nefantastické
* *The Exploration of Space*, 1951
* *The Challenge of the Space Ship*, 1959
* *Glide Path: To The Heart of Experimental Technology.In WWII!*, 1963
* *Lost Worlds of 2001*, 1972
* *1984: Spring a Choice of Futures*, 1984
* *How the World was One: Beyond the Global Village*, 1992
* *By Space Possesses: Essays on the Exploration of Space*, 1993
* *Greetings, Carbon-Based Bipeds!: Collected Works 1934-1988*, 1999
* *From Narnia to a Space Odyssey: The War of Letters Between Arthur C. Clarke and C.S. Lewis*, 2003 – spoluautor C. S. Lewis

## Filmové spracovania
* 2001: Vesmírna odysea (*A Space Odyssey*) (1966)
* *2010: The Year We Make Contact* (1984) – podľa románu *2010: Druhá vesmírna odysea*
* *Rendezvous with Rama* (2009?) – podľa románu Stretnutie s Rámom, film je v štádiu príprav

## Ocenenia
* Cena Hugo (3 + 1 retro)
** 1954 – poviedka – *The Star*
** 1973 – román – *Rendezvous with Rama*
** 1980 – román – *The Fountains of Paradise*
** 2004 – poviedka, retro – *The Nine Billion Names of God*
* Cena Nebula (3)
** 1973 – novela – *A Meeting with Medusa*
** 1974 – román – *Rendezvous with Rama*
** 1980 – román – *The Fountains of Paradise*
* Cena Locus (1)
** 1974 – román – *Rendezvous with Rama*
* British SF
** 1974 – *Rendezvous with Rama*
* Campbell Memorial Award
** 1974 – román – *Rendezvous with Rama*
* Jupiter Award
** 1974 – *Rendezvous with Rama*

## Referencie

## Pozri aj

* Cena Arthura C. Clarka

## Iné projekty

## Externé odkazy
* Životopis na SciFiWorlde 
* Bibliografia na SciFiWorlde  
* Biografia a bibliografia na LEGIE  
* Nadácia Arthura C. Clarka 
* A. C. Clarke na ISFDB 

Kategória:Britskí spisovatelia science-fiction
Kategória:Britskí spisovatelia románov
Kategória:Spisovatelia poviedok
Kategória:Popularizátori kozmonautiky
Kategória:Nositelia ceny Hugo
Kategória:Skeptici